Dr Gmeindirot het siibe  Mitgliider, duet d Beschlüss vo dr Gmeindiversammlig umsetze und erfüllt d Ufgobe, won er vom Kanton und vom Bund us het. Er isch au d Muttezer Vormundschaftsbehörde. D Amtsziit vom jetzige Gmeindirot isch vom 1. Juli 2008 bis zum 30. Juni 2012. Dr Gmeindspresidänt isch dr Peter Vogt (CVP), si Vize dr Marcus Müller (FDP), die andere Mitgliider si dr Thomi Jourdan (EVP), dr Kurt Kobi (SP), dr Hanspeter Ruesch (SP), d Heidi Schaub (SP) und d Franziska Stadelmann (CVP).[2]